Yelena Serova. Serova Yelena Olegovna; . Yelena Serova 1976-yil 22-aprel sanasida tugʻilgan u rus siyosatchisi va sobiq fazogir hisoblanadi. Yelena Serova2016-yildan 2021-yilgacha Rossiya Federatsiyasi Davlat Dumasida deputat boʻlib ishlagan. Siyosiy faoliyatidan oldin u 2006-yildan boshlab Roskosmos fazogiri edi . U 2016-yilda kosmonavtlar kengashidan nafaqaga chiqishdan avval 2014-yildan 2015-yilgacha Xalqaro kosmik stansiyaga uzoq muddatli missiyada qatnashgan. Biografiyasi. Serova Yelena Olegovna Rossiyaning uzoq sharqidagi Ussuriysk shahriga qarashli Vozdvijenka qishlogʻida tugʻilgan . U 1988-yilgacha Vozdvijenkada yashaydi. Otasi harbiy xizmatga ketganida ular germaniyaga koʻchib oʻtishadi, vaqt oʻtib u Moskvaga qaytadi va aviatsiya institutiga oʻqishga kiradi shu yerda boʻlajak turmush oʻrtogʻi Mark bilan tanishib qoladi . 2001-yil mart oyida Serova Moskva aviatsiya institutining aerokosmik fakultetini aerakosmik muhandis sifatida tamomlaydi. 2003-yilda u Moskva davlat texnika muhandisligi va axborot akademiyasini bitiradi va iqtisodchi muhandislik sohasi boʻyicha malaka oshiradi. Kosmonavt sifatidaishlashdan oldin Serova RSC Energia uchun 2-darajali muhandis va missiyani boshqarish markazida faoliyat yuritgan. 2006-yil oktyabr oyida Serova RKKE-14 guruhida bort muhandisi boʻlib ishlaydi va shu vaqdan sinov kosmonavti sifatida tanlab olinadi. U 2009-yilda Star City-da asosiy mashgʻulotlarni tugatgan. 41/42 ekspeditsiyasi. 2011-yil oxirida Rossiya kosmik agentligi boshligʻi Vladimir Popovkin Serovaning Xalqaro kosmik stansiyaga uchishini eʼlon qiladi. Serova Yelena 2014-yil 25-sentabr kuni 41/42-ekspeditsiyada bort muhandisi sifatida Soyuz TMA-14M kosmik kemasida sayohat qildi.